da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en da en da en et en nb da nb da da da sv en da da en da da da da da da da da da da da da da da da da da en da da da da da da da da da da da da da da da da da da da da da da da da da da da da da da da da da da da da da nb da da da da da da da da da da da da da da da da da da da sv da da da da da da da da sv da da da da da da da da sv da da ro da da da pt da da da sv en da fi da da hu da nn da da da nl de de de sv da
Professionel kundeklausul eller konkurrenceklausul skabelon
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Få ubegrænset adgang fra 3 kr. pr. dag | Se Priser
En kundeklausul er en aftale mellem en arbejdsgiver og en ansat medarbejder om, at medarbejderen i en periode efter at ansættelsesforholdet er ophørt ikke må have kontakt til bestemte kunder eller tage ansættelse hos disse kunder.
En konkurrenceklausul er en aftale om, at medarbejderen i en periode efter sin fratrædelse ikke må arbejde for en konkurrent eller starte sin egen konkurrerende virksomhed.
Hvad er en kombineret klausul
Skal aftalen med medarbejderen både indeholde en kunde- og en konkurrenceklausul, kaldes klausulen en kombineret klausul.
Skal du lave en kunde og/eller konkurrenceklausul?
Nej. Men hvis du ikke aftaler en kunde- og/eller konkurrenceklausul med medarbejderen, står det medarbejderen frit at udøve konkurrerende virksomhed, når ansættelsesforholdet er ophørt.
Hvorfor lave en kunde- og/eller konkurrenceklausul?
Visse nøglemedarbejdere har via deres arbejdsfunktion adgang til forretningskritiske informationer om din virksomhed. I en konkurrents hænder vil disse kunne udnyttes til skade for din virksomhed.
Andre medarbejdere har et så tæt forhold til virksomhedens kunder, at du kan risikere at miste disse kunder, hvis medarbejderne bliver ansat hos en konkurrent eller etablerer selvstændig virksomhed i konkurrence med din virksomhed.
Dokumenter.dk anbefaler, at du ved ansættelse af visse betroede medarbejdere, der skal beskæftiges med forretningskritiske funktioner, overvejer at stille krav om, at der skal indgås en kunde- og/eller konkurrenceklausul.
Hvilke valgmuligheder indeholder skabelonen?
Guiden indeholder disse alternativer:
en kundeklausul med en varighed på hhv. op til 6 og 12 måneder,
en konkurrenceklausul med en varighed på hhv. op til 6 og 12 måneder,
en kombineret klausul – dvs. både en kunde- og konkurrenceklausul på op til 6 måneder.
Guiden sikrer, at klausulen tilpasses til dine behov i hvilken type klausul, du ønsker at udarbejde og at klausulen er i overensstemmelse med ansættelsesklausulloven.
Hvornår er en kundeklausul gyldig?
Ifølge ansættelsesklausulloven er en kundeklausul alene gyldig, når:
aftalen omfatter kunder, som medarbejderen har været i forretningsmæssig forbindelse med inden for de seneste 12 måneder før opsigelses- eller afskedigelsestidspunktet,
medarbejderen har været i et ansættelsesforhold hos arbejdsgiveren i en uafbrudt periode på mindst 6 måneder,
medarbejderen får kompensation for den periode, hvor kundeklausulen gælder efter § 8 i ansættelsesklausulloven,
medarbejderen ikke forpligtes af kundeklausulen i mere end 12 måneder fra fratrædelsestidspunktet og
medarbejderen skriftligt får udleveret oplysningerne om forholdene i nr. 1-4.
En kundeklausul kan håndhæves overfor medarbejderen, når medarbejderen fratræder, uanset årsagen til, at ansættelsesforholdet ophører. Ved fratrædelsen skal medarbejderen dog have udleveret en af arbejdsgiveren udarbejdet liste over kunder som nævnt i pkt. 1.
Ved en lønmodtagers egen opsigelse eller ved afskedigelse af en lønmodtager, som har påtaget sig en kundeklausul, skal lønmodtageren have udleveret en af arbejdsgiveren udarbejdet liste over kunder som nævnt i pkt. 1.
Hvornår er en konkurrenceklausul gyldig?
Ansættelsesklausullovens opstiller en række gyldighedsbetingelser for, at en konkurrenceklausul er gyldig.
En konkurrenceklausul er alene gyldig, når medarbejderen:
indtager en helt særlig betroet stilling eller indgår en aftale med arbejdsgiveren om udnyttelsesretten til en af medarbejderen gjort opfindelse,
skriftligt får oplyst, hvilke forhold i medarbejderens ansættelse der gør det påkrævet at indgå en aftale om en konkurrenceklausul,
har været i et ansættelsesforhold hos arbejdsgiveren i en uafbrudt periode på mindst 6 måneder,
får kompensation for den periode, hvor konkurrenceklausulen gælder, efter lovens § 8,
ikke forpligtes af konkurrenceklausulen i mere end 12 måneder fra fratrædelsestidspunktet,
skriftligt får udleveret oplysningerne om forholdene i nr. 1-5.
Med ansættelsesklausullovens udtryk “helt særlig betroet” lægges der vægt på, om medarbejderen via sin stilling får en viden om og via sin arbejdsfunktion har adgang til virksomhedens forretningshemmeligheder, som kan udnyttes til skade for arbejdsgiveren af en konkurrent, hvis medarbejderen bliver ansat hos denne, eller hvis medarbejderen selv starter konkurrerende virksomhed.
En medarbejder betragtes som helt særlig betroet, hvis medarbejderen kan komme i besiddelse af oplysninger, der må betragtes som en afgørende del af virksomhedens forretningsmodel.
Som arbejdsgiver har du ansvaret for, at beskrivelsen er dækkende i forhold til, hvilke dele af medarbejderens arbejde, som gør konkurrenceklausulen gyldig. Som arbejdsgiver bærer du risikoen for, om beskrivelsen er tilstrækkelig til at kunne opretholdes.
Får medarbejderen undervejs i ansættelsesperioden mindre ansvar, adgang til færre eller ingen fortrolige/betroede oplysninger og opgaver m.v. i forhold til beskrivelsen i klausulen, kan du risikere, at klausulen ikke kan håndhæves overfor medarbejderen efter ansættelsesforholdets ophør.
Hvornår kan konkurrenceklausulen håndhæves?
En konkurrenceklausul kun kan håndhæves, hvis ansættelsesforholdet ophører som følge af medarbejderens forhold, dvs. fordi medarbejderen selv opsiger ansættelsesaftalen, eller hvis medarbejderen selv er skyld i, at ansættelsesforholdet opsiges fra virksomhedens side – eksempelvis på grund af samarbejdsproblemer, som er forårsaget af medarbejderen.
Ophører ansættelsesforholdet derimod som følge af virksomhedens forhold på grund af fx arbejdsmangel eller omstrukturering, vil en konkurrenceklausul ikke kunne påberåbes fra virksomhedens side.
Hvad skal du vide om kombinerede klausuler?
Ved indførsel af en kombineret klausul, det vil sige af en klausul, som indeholder både en konkurrence- og en kundeklausul, skal de ovennævnte gyldighedsbetingelser for begge typer klausuler være opfyldt.
Hvis du er i tvivl om, hvorvidt gyldighedsbetingelserne for at indgå en konkurrence- eller kundeklausul er opfyldt, er det en god ide at kontakte en specialist i ansættelsesret.
Kunde- og konkurrenceklausulerne er udarbejdet af Tina Raben Skaarup, som er advokat med speciale i ansættelses- og arbejdsret, HR-jura og erfaren overenskomstforhandler.
Tina er også en erfaren procedør ved de civile domstole, har næste 30 års erfaring indenfor området og er medlem af Ansættelsesadvokaterne under Danske Advokater.
Tina Raben Skaarup Advokat SelskabsAdvokaterne Kontaktinformation Telefon: 45331830 kontakt@dokumenter.dk
Vær færdig på 5 minutter
3. Kvalitetsstemplet af Advokater
Kunde- og konkurrenceklausulen indeholder
Valg mellem kunde-, konkurrence- eller kombineret klausul
Mulighed for 6 eller 12 måneder
Andre har også købt
Ansættelse, Ansættelsesret, Erhverv, HR og administration
Angivelse af parterne (arbejdsgiver og medarbejderen)
Indholdet af de/det nye eller ændrede vilkår
En bekræftelse på, at alle øvrige vilkår består uændret
Datering og parternes underskrifter
DKK 195 ekskl. moms Start dokumentguide
Stillingsindhold, løn, pension og ferie
Graviditet, barsel og sygdom
Opsigelse, kunde- og konkurrenceklausul
Samt andre relevante bestemmelser
DKK 195 ekskl. moms Start dokumentguide
Ansættelse, Ansættelsesret, Erhverv, HR og administration
Tillæg til ansættelseskontrakt om immaterielle rettigheder
Bestemmelsen om ret til ejerskab til immaterielle aktiver
Rettigheder i forhold til opfindelser
Samt andre relevante bestemmelser
DKK 195 ekskl. moms Start dokumentguide
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte